
Vállalati felelősségvállalás a fényképezőgép-gyártók körében

A dolgozatom célja a vállalati felelősségvállalás elemzése a fényképezőgép gyártók körében, bemutatva a vállalatok felelősségvállalását és káros tevékenységeiket. Bár a vállalatok jó része a CSR tevékenységre és CSR jelentések készítésére marketing tevékenységként tekint, itt nem ezen aspektusból kerül majd bemutatásra.
 
A dolgozatom első felében egy rövid, általános képet festenék a fenntartható fejlődés és a vállalati felelősségvállalás fogalmáról és az ehhez tartozó eszközrendszerről. Ezt követően röviden be fogomm mutatni a fényképezőgép piac helyzetét globális szinten a 2010-es évben és a magyarországi elektronikai ipar helyzetét. Ezután arra fogok kitérni, hogy egyáltalán mennyire és melyik régiókban terjedt el a felelősségvállalás gondolata a fényképezőgép-gyártók körében. Majd a vállalatok fenntarthatóságát fogom elemezni a Tóth Gergely-féle sematika alapján öt vállalat (BenQ, Braun Photothechnik, Hasselblad, Nikon és Polaroid) példáján keresztül. Ezt követően az egyik piacvezető vállalat a Nikon jelentését fogom elemezni, hogy mennyire felel meg a GRI jelentési keret feltételrendszereinek. Mivel nem csak jó dolgok jellemzőek erre az iparágra, ezért a vállalatok tevékenységének árnyoldalai is bemutatásra kerülnek. Majd még néhány rangsorolási rendszert szeretnék röviden bemutatni.



